Projekt Upute za tatu

8.6.2025.

Ovog vikenda održane su dvije radionice: “Važnost zdrave prehrane za razvoj djeteta i “Važnost tjelesne aktivnosti za razvoj djeteta“. Nedjeljno popodne u centru Lasinje na sportskim terenima bilo je u znaku obitelji. Kako bi spojili ove dvije važne teme, organizirana je dječja nogometna utakmica prije koje je voditeljica obje radionice Jasmina Britvec, univ.mag.med.techn., objasnila važnost tjelesne aktivnosti za razvoj djeteta, istaknula je kako je potrebno djecu odvući od ekrana i učiti ih na aktivni život. Uz ovu radionicu vezana je i radionica zdrave prehrane. Roditelji i djeca mogli su kušati i pogledati izradu zdravih slastica, probati svježe pripremljenu limunadu, postaviti pitanja i dobiti odgovore i savjete koje će primijeniti.

Veliku ulogu oko pripreme ove dvije radionice imali su upravo očevi za koje je ovaj projekt osmišljen. Brzo su podijelili zadatke, formirali timove za igru, sudionicima podijelili majice koje su osmišljene i tiskane unutar ovog projekta. Nakon radionica i utakmice ostali su na druženju s djecom, mamama i svima koji su došli podržati organizirano.

Veselimo se daljnjim aktivnostima projekta, a već sada možemo reći da se dobri rezultati vide.

😊

